HEINÄVEDEN KUNTA
PÖYTÄKIRJAN OTE
KUNNANHALLITUS			21.1.2008  

LAUSUNNON ANTAMINEN OIKEUSMINISTERIÖN TYÖRYHMÄN MIETINNÖSTÄ KÄRÄJÄOIKEUSVERKOSTON KEHITTÄMINEN (TYÖRYHMÄMIETINTÖ 2007:12)

Kh 31 § 		Valmistelija: kunnanjohtaja Riitta A. Tilus. Kermanrannantie 7, 79700 HEINÄVESI, (017) 578 111, fax (017) 5781 280, (040) 5505 811, email: riitta.a.tilus@heinavesi.fi

		Oikeusministeriö on kirjelmällään 23.11.2007/OM 8/31/2007 pyytänyt mm. kuntien lausuntoa otsikossa mainitusta asiasta.

		Mietintö on kokonaisuudessaan luettavissa sähköisessä muodossa oikeusministeriö verkkosivuilta www.om.fi kohdassa julkaisut/työryhmämietintöjä/2007:12 käräjäoikeusverkoston kehittäminen.

		Lausunto tulee toimittaa 31.1.2008 mennessä oikeusministeriön oikeushallinto-osastolle.

		Työryhmän tuli toimeksiantonsa mukaan tehdä ehdotus uudeksi käräjäoikeusverkostoksi siten, että kussakin maakunnassa olisi 1 – 3 käräjäoikeutta, jolloin koko maassa olisi 25 – 30 käräjäoikeutta 54 käräjäoikeuden sijasta. Käräjäoikeuden tuomiopiirien asukasmäärän tulisi olla vähintään100.000 asukasta. Työryhmä ehdottaa 25 käräjäoikeutta. Työryhmän tavoitteena oli myös, että käräjäoikeuksissa olisi vähintään 10 tuomaria. Kussakin maakunnassa olisi pääosin yksi käräjäoikeus. Poikkeuksina olisivat Lapin maakunta, jossa on kaksi käräjäoikeutta ja Uusimaa, jossa on viisi käräjäoikeutta. Ylivieskan käräjäoikeus käsittäisi Keski-Pohjanmaan maakunnan ja osia Pohjois-Pohjanmaan maakunnasta. Lisäksi Kymenlaakson maakuntaan kuuluva Pyhtään kunta kuuluisi maakuntarajasta poiketen Porvoon käräjäoikeuden tuomiopiiriin, jonka muut kunnat kuuluvat Itä-Uudenmaan maakuntaan.

Ehdotettavista käräjäoikeuksista 8 olisi kaksikielisiä, joista Vaasan käräjäoikeus olisi enemmistökieleltään ruotsinkielinen. Yksikielisistä käräjäoikeuksista Ahvenanmaan käräjäoikeus olisi ruotsinkielinen ja muut suomenkielisiä. Ehdotukselle ei olisi vaikutusta saamenkielisten asemaan. 

Työryhmä ehdottaa, että käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa.

Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteuttaminen kestäisi käytännössä useita vuosia. Siirtymävaiheen aikana useissa käräjäoikeuksissa lakkaava käräjäoikeus toimisi väliaikaisena sivukansliana.
Käräjäoikeuksien uudet tuomiopiirit tulisi työryhmän käsityksen mukaan toteuttaa samaan aikaan, kun kiinteistö- ja kirjaamisasiat siirretään käräjäoikeuksilta maanmittauslaitokselle. 

Tarvittavaksi henkilöstömääräksi arvioitiin yhteensä 1767 henkilötyövuotta. Näistä olisi tuomareita 27 %, notaareja 7 %, kansliahenkilöstöä 51 % ja haastemiehiä 15 %. Henkilöstön määrä vähenisi 94 henkilöllä. 

Mietintöön sisältyy kaksi eriävää mielipidettä: Käräjätuomari Jukka Jaakkola ja kehittämispäällikkö Sakari Laukkanen.

Työryhmän ehdotuksen tekstiosio ja tiivistelmä on esityslistan liitteenä nro 5. 

Heinäveden sijoittuminen eri aluejaoissa on seuraava:

		1. Syyttäjänvirastot (1.4.2007 alkaen)
	Itä-Suomen syyttäjänvirasto
	- päätoimipaikka; Mikkeli
- palvelutoimistot; Iisalmi, Joensuu, Kuopio, Nurmes, Pieksämäki, Savonlinna, Varkaus

2. Ulosottovirastojen toimialueet (ulosottopiirit) (1.1.2008 alkaen)
	Etelä-Savon ulosottopiiri

3. Valtion oikeusaputoimistojen toimipisteet (173 kpl)
	Heinävesi

4. Ehdotus (15.10.2007) käräjäoikeuksien tuomiopiireiksi (25 käräjäoikeutta)
	- Heinäveden kunta ehdotetaan kuuluvaksi Mikkelin tuomiopiiriin, kartta esityslistan liitteenä nro 6.

- maakunta siis Etelä-Savo, jonka asukasmäärä on 159 492
- arvio saapuvista asioista; rikosasiat (2095), laajat riita-asiat (175), summaariset asiat (4385) 

A. Yhdistetyt käräjäoikeudet:
	* Mikkeli
	* Pieksämäki pl
	* Hankasalmi
	* Heinola
	* Savonlinna = kunnat; Enonkoski, Heinävesi, Kerimäki, Punkaharju, 
	Savonlinna, Savonranta

B. Toimipaikat:
	* Pääkanslia Mikkeli
	* sivukanslia –
	* sivukanslia siirtymäkautena: Pieksämäki ja Savonlinna 

C. Lakkautettavat toimipaikat:
	* Pääkanslia: Pieksämäki (istuntopaikka Juva)
		    Savonlinna (istuntopaikat Kangasniemi, Heinävesi)

D. Toimitilat
	Edellyttää lisätiloja. Lisätilat saatavissa mahdollisesti samasta talosta. Kestää 2 – 4 vuotta. Sivukansliat Pieksämäellä ja Savonlinnassa, kunnes tilat järjestyvät.

E.  Sidosryhmät
	* syyttäjänvirasto (Itä-Suomen)
	* päätoimipaikka (Mikkeli)
	* palvelutoimisto (Pieksämäki, Savonlinna)

F. Oikeusaputoimisto
	* Heinävedellä edelleen sivuvastaanotto 

		Varkauden käräjäoikeus on toimittanut oman lausuntonsa tiedoksi Heinäveden kunnalle. Lausunnossaan he esittävät, että Keski-Savoon tulee muodostaa oma käräjäoikeus, johon kuuluvat Varkauden kaupungin ja Leppävirran kunnan lisäksi Pieksämäen kaupunki sekä Joroisten ja Heinäveden kunnat sekä mahdollisesti myös Suonenjoen kaupunki. Lausunto (luonnos) on esityslistan liitteenä nro 7. 

		Kj: 	Kunnanhallitus lausuntonaan esittää, että

			1.	Etelä-Savon maakuntajaon pohjalle rakentuvassa esityksessä tulee sivukanslia säilyttää Savonlinnassa. Siirtymäkausi tulee päätösvaiheessa poistaa.

			2.	Heinäveden kunta vaatii, että käräjäoikeuden sivupiste tulee säilyttää Savonlinnassa, koska asioiden käsittely Mikkeliin siirtyessä on  liian kaukana Heinävedeltä. 

Päätös:	Hyväksyttiin päätösehdotus.

Allekirjoittamattomasta ja tarkastamattomasta  pöytäkirjasta kirjoitetun otteen oikeaksi todistaa:

Heinävedellä    23. päivänä   tammikuuta 2008 

Pöytäkirjanpitäjä		Sinikka Lappalainen